2.12 สรุปฐานะทางการเงินและผลการดำเนินงาน

  2.12.1งบการเงิน

  (1) สรุปรายงานการสอบบัญชี ในช่วง 3 ปี มีดังนี้

  ปี 2543 บริษัทฯ ได้ให้เงินกู้ยืมแก่บริษัทที่เกี่ยวข้องแห่งหนึ่งจำนวนเงิน 210.35 ล้านบาท
  (รวมดอกเบี้ยค้างรับ 9.43 ล้านบาท) โดยไม่มีหลักประกัน ซึ่งมีปัญหาในการชำระคืน
  ขณะนี้บริษัทดังกล่าวอยู่ในระหว่างการดำเนินการปรับโครงสร้างหนี้กับสถาบันการเงิน
  แต่บริษัทมิได้ประมาณการค่าเผื่อหนี้สงสัยจะสูญ
  เนื่องจากผู้บริหารมีความเชื่อมั่นว่าจะไม่เกิดความเสียหายแก่บริษัทฯ
  เพราะเป็นอุตสาหกรรมที่เกื้อหนุนกัน

  บริษัทฯ
  ถูกฟ้องดำเนินคดีโดยธนาคารพาณิชย์แห่งหนึ่งในฐานะผู้ค้ำประกันสินเชื่อให้แก่บริษัทที่เกี่ยวข้องกัน
  3 แห่ง ซึ่งผิดนัดชำระหนี้เป็นจำนวนเงินรวม 414.32 ล้านบาท ซึ่งบริษัทฯได้ค้ำประกันทั้งจำนวน
  ขณะนี้อยู่ในระหว่างการพิจารณาของศาลยุติธรรม
  ซึ่งผู้บริหารมีความเชื่อมั่นว่าจะไม่เกิดความเสียหายต่อบริษัทฯ
  จึงมิได้ตั้งเผื่อหนี้สินที่อาจจะเกิดขึ้นจำนวนดังกล่าวไว้

  งบการเงินของบริษัทร่วม 5 แห่ง
  ที่นำมารับรู้ส่วนแบ่งกำไรขาดทุนตามวิธีส่วนได้เสียสำหรับปีสิ้นสุดวันที่ 31 ธันวาคม 2543
  ตรวจสอบโดยผู้สอบบัญชีอื่น
  ซึ่งได้นำข้อมูลตามงบการเงินของผู้บริหารมีรายได้จากการลงทุนที่รับรู้จำนวน 12,057,937.14
  บาท ในจำนวนนี้มีงบการเงิน 3 แห่ง ที่ยังไม่ผ่านการตรวจสอบ
  ซึ่งมีรายได้จากการลงทุนที่รับรู้จำนวน 10,702,328.06 บาท คิดเป็น 130.08 %
  ของรายได้ที่รับรู้จำนวน 8,186,029.12 บาท

  ปี 2544 บริษัทฯ
  ถูกฟ้องดำเนินคดีโดยธนาคารพาณิชย์ในฐานะผู้ค้ำประกันสินเชื่อให้แก่บริษัทที่เกี่ยวข้องกัน 6 แห่ง
  ซึ่งผิดนัดชำระหนี้เป็นจำนวนเงินรวม 862.28 ล้านบาท ซึ่งบริษัทฯ ได้ค้ำประกันทั้งจำนวน
  ขณะนี้อยู่ในระหว่างการพิจารณาของศาลยุติธรรม
  ซึ่งผู้บริหารมีความเชื่อมั่นว่าจะไม่เกิดความเสียหายต่อบริษัทฯ
  จึงมิได้ตั้งค่าเผื่อหนี้สินจำนวนดังกล่าวไว้

  บริษัทฯ และบริษัทย่อยได้ปรับปรุงโครงสร้างหนี้เงินให้กู้ยืมแก่บริษัทในเครือ 3 แห่ง
  โดยการขยายเวลาชำระหนี้และลดอัตราดอกเบี้ยลง
  ซึ่งผู้บริหารเชื่อว่าจะไม่ก่อให้เกิดความเสียหายขึ้นเพราะเป็นอุตสาหกรรมที่เกื้อหนุนกันและจะได้รับความช่วยเหลือทางการเงินจากบริษัทในเครือแห่งหนึ่ง
  บริษัทฯ จึงมิได้ตั้งค่าเผื่อหนี้สงสัยจะสูญของเงินให้กู้ยืมดังกล่าวไว้
  ทั้งนี้ขึ้นอยู่กับผลของข้อสมมติฐานของโครงการซึ่งผู้บริหารได้จัดทำขึ้น
  และการสนับสนุนของบริษัทในเครือทางด้านการเงินและทางธุรกิจ

  งบการเงินของบริษัทย่อย 3 แห่งและบริษัทร่วมแห่งหนึ่ง
  ที่นำมารับรู้ส่วนแบ่งกำไรขาดทุนตามวิธีส่วนได้เสียสำหรับปีสิ้นสุดวันที่ 31 ธันวาคม 2544
  ตรวจสอบโดยผู้สอบบัญชีอื่น ซึ่งได้นำข้อมูลตามงบการเงินของผู้บริหาร
  มีรายได้จากการลงทุนที่รับรู้จำนวน 14,964,122.24 บาท คิดเป็น 4.95%
  ของรายได้ที่รับรู้จำนวน 302,594,311.76 บาท

  ปี 2545

  1) ข้าพเจ้าได้รับการแต่งตั้งเป็นผู้สอบบัญชีของบริษัทฯ และบริษัทย่อย
  เพื่อตรวจสอบงบการเงินสำหรับปีสิ้นสุดวันที่ 31 ธันวาคม 2545 ในเดือนเมษายน 2545
  ดังนั้นข้าพเจ้าจึงไม่สามารถเข้าร่วมสังเกตการณ์ การตรวจนับสินค้าคงเหลือ ณ วันที่ 31
  ธันวาคม 2544 จำนวนเงินประมาณ 577 ล้านบาท (งบการเงินเฉพาะของบริษัทฯ
  จำนวนประมาณ 179 ล้านบาท) ได้
  และข้าพเจ้าไม่สามารถใช้วิธีการตรวจสอบอื่นเพื่อตรวจปริมาณของสินค้าคงเหลือดังกล่าวได้
  ซึ่งมูลค่าของสินค้าคงเหลือดังกล่าวได้ยกยอดมา ณ วันต้นปี 2545
  และได้ถือเป็นส่วนหนึ่งของต้นทุนขายสำหรับปีสิ้นสุดวันที่ 31 ธันวาคม 2545

  2) ข้าพเจ้าได้ส่งหนังสือยืนยันยอดไปยังธนาคารและสถาบันการเงินที่บริษัทฯ
  และบริษัทย่อยมีรายการธุรกิจด้วยจำนวน 115 แห่ง ณ
  วันที่ในรายงานฉบับนี้ข้าพเจ้ายังไม่ได้รับหนังสือยืนยันยอดตอบกลับจากธนาคารจำนวน 19 แห่ง
  ซึ่งธนาคารเหล่านี้เป็นธนาคารที่บริษัทฯ และบริษัทย่อยได้ทำธุรกรรมที่มีสาระสำคัญ
  เกี่ยวกับการค้ำประกันหนี้สินให้กับบริษัทที่เกี่ยวข้องกันหลายแห่ง
  ข้าพเจ้าไม่สามารถใช้วิธีการตรวจสอบอื่นให้เป็นที่พอใจในยอดภาระผูกพันและค้ำประกันใด ๆ
  ที่บริษัทฯ และบริษัทย่อยมีต่อธนาคารเหล่านั้นได้

ประเด็นข้อจำกัดในการตรวจสอบ

   งบการเงินปี 2544 ผู้สอบบัญชีเดิม (สำนักงานธรรมการย์การบัญชี)
  ไม่ได้รับความเห็นชอบจากคณะกรรมการกำกับหลักทรัพย์และตลาดหลักทรัพย์
  แต่ยังคงเป็นผู้สอบบัญชีรับอนุญาตที่ได้ขึ้นทะเบียนกับ ก.บช. และผู้สอบบัญชีใหม่ (บริษัท สำนักงาน
  เอินส์ท แอนด์ ยัง จำกัด) เพิ่งได้รับแต่งตั้งจากที่ประชุมสามัญผู้ถือหุ้นของบริษัทฯ
  เมื่อเดือนเมษายน 2545 ให้เป็นผู้สอบบัญชีของบริษัทฯ และบริษัทย่อย
  เพื่อตรวจสอบงบการเงินสำหรับปี 2545
  จึงยังไม่ได้เข้าร่วมสังเกตการณ์การตรวจนับสินค้าคงเหลือ ณ วันที่ 31 ธันวาคม 2544
  จำนวนเงินประมาณ 577 ล้านบาท ซึ่งมูลค่าดังกล่าวได้ยกยอดมา ณ วันต้นปี 2545
  และถือเป็นส่วนหนึ่งของต้นทุนขายในปี 2545 ณ วันที่ 31 ธันวาคม 2545
  ผู้สอบบัญชีได้เข้าร่วมสังเกตการณ์การตรวจนับสินค้าคงเหลือของบริษัทฯ
  และบริษัทย่อยเรียบร้อยแล้วโดยไม่มีข้อสังเกตใดอย่างเป็นนัยสำคัญ

   ผู้สอบบัญชีได้ส่งหนังสือยืนยันยอด (Confirmation Of Statements)
  ไปยังสถาบันการเงินที่บริษัทฯ และบริษัทย่อยมีรายการธุรกิจด้วยจำนวนรวม 115 แห่ง ณ วันที่
  10 กุมภาพันธ์ 2546 ยังไม่ได้รับหนังสือยืนยันยอดตอบกลับจากธนาคาร จำนวน 19 แห่ง
  ในจำนวนนี้เป็นของบริษัทฯ 1 แห่ง และของบริษัทย่อยรวม 18 แห่ง โดยบริษัทฯ และบริษัทย่อย
  ได้ให้ความร่วมมือกับผู้สอบบัญชีด้วยดี
  ซึ่งผู้สอบบัญชีจะเป็นผู้จัดส่งและประสานงานกับธนาคารที่ส่งไปขอหนังสือยืนยันยอดโดยตรง
  ในประเด็นที่ผู้สอบบัญชีไม่ได้ข้อมูลเกี่ยวกับภาระการค้ำประกันหนี้สินให้กับบริษัทที่เกี่ยวข้องนั้น
  เป็นเรื่องที่ธนาคารไม่ได้ตอบกลับ เนื่องจากไม่ได้ระบุอย่างชัดเจนในหนังสือยืนยันยอดดังกล่าว
  ซึ่งผู้สอบบัญชีระบุมาภายหลังให้บริษัทฯ และบริษัทย่อยช่วยตามกับธนาคารเพื่อ Confirm
  ให้ในเวลากระชั้นชิด ซึ่งธนาคารจะต้องใช้เวลาในการหาข้อมูลดังกล่าว
  โดยบริษัทและบริษัทย่อยจะประสานงานกับธนาคารต่อไป

  3) ตามที่กล่าวไว้ในหมายเหตุ 31 ณ วันที่ 31 ธันวาคม 2545
  บริษัทฯและบริษัทย่อยมีภาระการค้ำประกันเงินกู้ยืมและวงเงินสินเชื่อให้กับบริษัทที่เกี่ยวข้องกันหลายแห่ง
  ซึ่งบริษัทเหล่านั้นมีผลขาดทุน วงเงินค้ำประกันที่บริษัทเหล่านั้นใช้ไปรวมเป็นจำนวน 1,221
  ล้านบาท โดยที่จำนวน 768 ล้านบาท กำลังถูกฟ้องร้องโดยสถาบันการเงิน
  บริษัทฯและบริษัทย่อยได้ตั้งค่าเผื่อการด้อยค่าของเงินลงทุนในบริษัทที่เกี่ยวข้องกันเหล่านั้นไว้แล้ว
  บริษัทฯและบริษัทย่อยไม่ได้ตั้งสำรองเผื่อหนี้สินที่อาจเกิดขึ้นจากการค้ำประกันหนี้สินดังกล่าว
  เนื่องจากฝ่ายบริหารเชื่อว่าบริษัทที่เกี่ยวข้องกันดังกล่าวจะสามารถเจรจาปรับปรุงโครงสร้างหนี้ได้และสามารถดำเนินธุรกิจได้ตามปกติ
  โดยบริษัทฯและบริษัทย่อยยังไม่ต้องชำระหนี้ตามภาระค้ำประกัน

  4) ตามที่กล่าวไว้ในหมายเหตุ 7 และ 10 ณ วันที่ 31 ธันวาคม 2545
  บริษัทฯและบริษัทย่อยมีรายการธุรกิจกับบริษัทที่เกี่ยวข้องกันหลายแห่ง ซึ่งประกอบด้วยเงินให้กู้ยืม
  เงินลงทุน ลูกหนี้จากการขายเงินลงทุนและลูกหนี้อื่นๆ เป็น จำนวนเงิน 1,178 ล้านบาท 326
  ล้านบาท 134 ล้านบาท และ 120 ล้านบาท ตามลำดับ ซึ่งบริษัทเหล่านั้นมีผลขาดทุน
  โดยบริษัทฯและบริษัทย่อยได้ตั้งค่าเผื่อหนี้สงสัยจะสูญสำหรับเงินให้กู้ยืมและลูกหนี้อื่น ๆ
  แล้วเป็นจำนวน 56 ล้านบาท และ 16 ล้านบาท ตามลำดับ
  และค่าเผื่อการด้อยค่าของเงินลงทุนจำนวน 124 ล้านบาท ซึ่งฝ่ายบริหารของบริษัทฯและ
  บริษัทย่อยเห็นว่าสำรองที่ตั้งขึ้นดังกล่าวเพียงพอแล้ว

ประเด็นความไม่แน่นอนเกี่ยวกับมูลค่าของสินทรัพย์และหนี้สิน

  
  บริษัทฯและบริษัทย่อยมีภาระค้ำประกันการใช้วงเงินสินเชื่อจากสถาบันการเงินกับบริษัทที่เกี่ยวข้องกัน
  จำนวน 14 แห่ง ภาระค้ำประกันรวม 453 ล้านบาท ที่มีความสัมพันธ์ทางธุรกิจกับบริษัทฯ
  ทั้งทางตรงและทางอ้อม ซึ่งเป็นธุรกิจการผลิตและสนับสนุนการผลิตรองเท้าให้แก่ บริษัทฯ
  และกลุ่มบริษัทผู้ผลิตรองเท้าเพื่อการส่งออก ซึ่งบริษัทเหล่านั้นยังมีผลขาดทุน
  อันเป็นผลจากวิกฤติเศรษฐกิจที่เกิดขึ้นในประเทศไทยตั้งแต่ปี 2540 เป็นต้นมา
  และผลกระทบจากการใช้อัตราแลกเปลี่ยนเงินตราต่างประเทศระบบลอยตัว ปัจจุบันบริษัทฯ
  ดังกล่าวยังดำเนินธุรกิจได้ตามปกติ และยังคงทำกำไรได้ในปีที่ผ่านมา
  มีสภาพคล่องทางการเงินที่ดีขึ้น มีความสามารถชำระหนี้ได้โดยไม่ได้เป็นหนี้ NPL
  ซึ่งธนาคารยังคงให้ใช้วงเงินสินเชื่อได้ตามปกติ

  บริษัทฯ ถูกฟ้องโดย ธนาคารกรุงไทย จำกัด (มหาชน) จากการค้ำประกันสินเชื่อให้แก่บริษัท
  บ้านแพนเอ็นจิเนียริ่ง แอนด์ โฮลดิ้ง จำกัด โดยมีบริษัทที่เกี่ยวข้องกันแห่งหนึ่งเป็นผู้ค้ำประกันร่วม
  ซึ่งผิดนัดชำระหนี้เงินกู้ (สกุลเหรียญ) ทุนทรัพย์ฟ้อง จำนวน 399.38 ล้านบาท
  ซึ่งบริษัทลูกหนี้มีประเด็นข้อต่อสู้คดีกับธนาคารโจทก์ในประเด็นเรื่องอัตราแลกเปลี่ยน
  โดยบริษัทลูกหนี้ได้ทำหนังสือถึงธนาคารโจทก์ขอ CONVERT หนี้จำนวนเงินดังกล่าวเป็นเงินบาท ณ
  วันทำหนังสือแจ้งอัตราแลกเปลี่ยน 25.83 บาท/ดอลลาร์สหรัฐ
  แต่ธนาคารโจทก์ละเลยไม่ดำเนินการ CONVERT ให้กับบริษัท บ้านแพนเอ็นจิเนียริ่ง แอนด์
  โฮลดิ้ง จำกัด ณ วันดังกล่าวแต่กลับมาดำเนินการในภายหลัง
  ซึ่งอัตราแลกเปลี่ยนได้เปลี่ยนเป็นอัตรา 43.40 บาท/ดอลลาร์สหรัฐ เป็นเหตุให้ บริษัท
  บ้านแพนเอ็นจิเนียริ่ง แอนด์ โฮลดิ้ง จำกัด เสียหาย ปัจจุบันธนาคารโจทก์ได้โอนหนี้ให้กับ
  บรรษัทบริหารสินทรัพย์ไทย (บสท) แล้ว โดย บรรษัทบริหารสินทรัพย์ไทย (บสท)
  ได้เข้าสวมสิทธิ์เป็นโจทก์ในคดีแพ่งแทน คดีอยู่ระหว่างการพิจารณาของศาล

  ผู้บริหารของบริษัทฯ พิจารณาเห็นว่าคดียังไม่ถึงที่สุด
  และประเด็นที่บริษัทลูกหนี้ต่อสู้กับธนาคารโจทก์ในเรื่องอัตราแลกเปลี่ยนที่ขอ CONVERT
  หนี้สกุลเหรียญสหรัฐ ณ วันทำหนังสือแจ้งธนาคารแต่ธนาคารโจทก์ละเลยไม่ดำเนินการ CONVERT
  มาดำเนินการภายหลัง ซึ่งอัตราแลกเปลี่ยนสูงขึ้น ทำให้บริษัทลูกหนี้เสียหายทาง บริษัท
  บ้านแพนเอ็นจิเนียริ่ง แอนด์ โฮลดิ้ง จำกัด สามารถต่อสู้คดีเพื่อลดยอดหนี้ได้
  อีกทั้งยังดำเนินธุรกิจและมีทรัพย์สินที่มีมูลค่าที่สามารถนำมาชดใช้ผลเสียหายที่อาจเกิดขึ้นได้

  บริษัทฯ ถูกฟ้องโดย ธนาคารนครหลวงไทย จำกัด (มหาชน)
  จากการค้ำประกันสินเชื่อให้แก่บริษัท สหอุบลนคร จำกัด
  ซึ่งผิดนัดชำระหนี้เงินกู้และเงินเบิกเกินบัญชี ทุนทรัพย์ฟ้องจำนวน 225.14 ล้านบาท
  ปัจจุบันธนาคารได้โอนหนี้ให้กับ บรรษัทบริหารสินทรัพย์ไทย (บสท)
  ตามพระราชกำหนดบรรษัทบริหารสินทรัพย์ไทย พ.ศ.2544 และ บรรษัทบริหารสินทรัพย์ไทย
  (บสท) ได้เข้าสวมสิทธิ์เป็นโจทก์ในคดีแพ่งแทน
  คดีอยู่ระหว่างการพิจารณาของศาลแพ่งกรุงเทพใต้

  บริษัทฯ ถูกฟ้องโดยธนาคารกรุงเทพ จำกัด (มหาชน) จากการค้ำประกันสินเชื่อให้แก่บริษัท
  สหอุบลนคร จำกัด ซึ่งผิดนัดชำระหนี้เงินกู้ยืม ทุนทรัพย์ฟ้อง จำนวน 143.57 ล้านบาท
  ทั้งนี้บริษัทฯ ได้ค้ำประกันร่วมกับบริษัทที่เกี่ยวข้องกัน
  และขณะนี้อยู่ระหว่างการพิจารณาของศาลแพ่งกรุงเทพใต้

  ผู้บริหารของบริษัทฯ พิจารณาเห็นว่าคดีอยู่ในระหว่างพิจารณาของศาล และ บริษัท สหอุบลนคร
  จำกัด ได้เจรจาประนีประนอมและปรับโครงสร้างกับ บรรษัทบริหารสินทรัพย์ไทย (บสท)
  และธนาคารกรุงเทพ จำกัด (มหาชน) แล้วโดย บริษัท สหอุบลนคร จำกัด มีทรัพย์สินจำนวนมาก
  ซึ่งสามารถชำระหนี้ให้กับธนาคารโจทก์ตามแผนปรับปรุงโครงสร้างหนี้ได้
  โดยไม่เป็นภาระแก่บริษัทฯ

 บริษัทฯและบริษัทย่อยมีรายการธุรกิจกับบริษัทที่เกี่ยวข้องกันหลายแห่งซึ่งประกอบด้วย

เงินให้กู้ยืม จำนวนเงิน 1,178 ล้านบาท ได้ตั้งค่าเผื่อหนี้สงสัยจะสูญแล้วจำนวน 56 ล้านบาท

  บริษัทที่เกี่ยวข้องกันเหล่านี้ยังดำเนินธุรกิจเป็นปกติ
  มีสภาพคล่องทางการเงินและมีความสามารถในการชำระหนี้ได้โดยไม่ได้เป็นหนี้ที่ยังไม่ก่อให้เกิดรายได้ของธนาคาร
  และบริษัทที่เกี่ยวข้องกันแห่งหนึ่งมีเงินกู้ยืมจากบริษัทฯ และบริษัทย่อย
  โดยมีทรัพย์สินที่จะขายให้กับบริษัทย่อยที่มีฐานะทางการเงินดีพอที่จะซื้อได้
  เพื่อนำเงินที่ได้จากการขายทรัพย์สินมาชำระคืนหนี้ดังกล่าว

  เงินลงทุน จำนวนเงิน 326 ล้านบาท ได้ตั้งค่าเผื่อการด้อยค่าของเงินลงทุนแล้วจำนวน 124
  ล้านบาท ซึ่งผู้บริหารของบริษัทฯ และบริษัทย่อย เห็นว่าสำรองที่ตั้งขึ้นดังกล่าวเพียงพอแล้ว

  ลูกหนี้จากการขายเงินลงทุน จำนวนเงิน 134 ล้านบาท ให้แก่บริษัทที่เกี่ยวข้องกัน 4
  แห่งที่มีผลขาดทุน
  บริษัทฯและบริษัทย่อยจะพิจารณาเรียกชำระหนี้ตามสภาพของผลประกอบการโดยให้บริษัทที่เกี่ยวข้องกันดังกล่าวนำหุ้นมาเป็นหลักทรัพย์ค้ำประกันให้กับบริษัทฯ
  หากบริษัทใดไม่สามารถจะชำระหนี้ดังกล่าวได้ บริษัทฯ
  และบริษัทย่อยจะพิจารณาตั้งสำรองค่าเผื่อหนี้สงสัยจะสูญตามความเหมาะสมต่อไป

(2) สรุปงบการเงินเฉพาะบริษัทฯ สำหรับปีสิ้นสุดวันที่ 31 ธันวาคม (หน่วย : พันบาท)

+------------------------------------------+--------+--------+--------+
| รายการ                                   | ปี 2545 | ปี 2544 | ปี 2543 |
+------------------------------------------+--------+--------+--------+
| รายได้รวม                                 | 2,2    | 2,3    | 2,0    |
|                                          | 74,419 | 63,110 | 34,727 |
+------------------------------------------+--------+--------+--------+
| ค่าใช้จ่ายรวม                               | 1,9    | 2,0    | 1,8    |
|                                          | 91,222 | 23,805 | 37,910 |
+------------------------------------------+--------+--------+--------+
| รายได้จากการขาย                           | 1,9    | 2,1    | 1,7    |
|                                          | 73,765 | 93,746 | 88,483 |
+------------------------------------------+--------+--------+--------+
| ต้นทุนขาย                                  | 1,7    | 1,8    | 1,5    |
|                                          | 98,546 | 12,105 | 68,165 |
+------------------------------------------+--------+--------+--------+
| กำไร (ขาดทุน) ขั้นต้น                        | 1      | 3      | 2      |
|                                          | 75,219 | 81,641 | 20,318 |
+------------------------------------------+--------+--------+--------+
| กำไร (ขาดทุน) สุทธิ                         | 1      | 5      | 1      |
|                                          | 43,122 | 01,047 | 95,246 |
+------------------------------------------+--------+--------+--------+
| สินทรัพย์รวม                                | 3,9    | 3,2    | 2,9    |
|                                          | 47,066 | 15,155 | 74,472 |
+------------------------------------------+--------+--------+--------+
| หนี้สินรวม                                  | 9      | 1,0    | 1,6    |
|                                          | 36,922 | 61,777 | 27,605 |
+------------------------------------------+--------+--------+--------+
| ส่วนของผู้ถือหุ้น                              | 3,0    | 2,1    | 1,3    |
|                                          | 10,144 | 53,378 | 46,867 |
+------------------------------------------+--------+--------+--------+
| กระแสเงินสดได้มาจาก (ใช้ไปใน)               | 2      | 3      | 1      |
| กิจกรรมดำเนินงาน                           | 28,681 | 89,059 | 60,511 |
+------------------------------------------+--------+--------+--------+
| กระแสเงินสดได้มาจาก (ใช้ไปใน) กิจกรรมลงทุน    | (1,01  | 44,535 | (16    |
|                                          | 8,734) |        | 4,017) |
+------------------------------------------+--------+--------+--------+
| กระแสเงินสดได้มาจาก (ใช้ไปใน) กิจกรรมจัดหาเงิน | 8      | (41    | 30,778 |
|                                          | 78,632 | 3,697) |        |
+------------------------------------------+--------+--------+--------+

(3) สรุปงบการเงินรวม สำหรับปี สิ้นสุดวันที่ 31 ธันวาคม (หน่วย :พันบาท)

+------------------------------------------+--------+--------+--------+
| รายการ                                   | ปี 2545 | ปี 2544 | ปี 2543 |
+------------------------------------------+--------+--------+--------+
| รายได้รวม                                 | 7,4    | 6,3    | 4,0    |
|                                          | 37,343 | 46,501 | 87,454 |
+------------------------------------------+--------+--------+--------+
| ค่าใช้จ่ายรวม                               | 7,1    | 5,5    | 3,8    |
|                                          | 30,454 | 67,094 | 46,277 |
+------------------------------------------+--------+--------+--------+
| รายได้จากการขาย                           | 7,1    | 6,0    | 3,7    |
|                                          | 25,294 | 91,096 | 97,570 |
+------------------------------------------+--------+--------+--------+
| ต้นทุนขาย                                  | 6,1    | 5,0    | 3,2    |
|                                          | 96,461 | 46,821 | 49,417 |
+------------------------------------------+--------+--------+--------+
| กำไร (ขาดทุน) ขั้นต้น                        | 9      | 1,0    | 5      |
|                                          | 28,833 | 44,275 | 48,153 |
+------------------------------------------+--------+--------+--------+
| กำไร (ขาดทุน) สุทธิ                         | 1      | 5      | 1      |
|                                          | 43,122 | 01,047 | 95,246 |
+------------------------------------------+--------+--------+--------+
| สินทรัพย์รวม                                | 5,9    | 4,3    | 3,8    |
|                                          | 19,619 | 27,276 | 53,363 |
+------------------------------------------+--------+--------+--------+
| หนี้สินรวม                                  | 2,6    | 2,2    | 2,5    |
|                                          | 45,946 | 95,283 | 96,892 |
+------------------------------------------+--------+--------+--------+
| ส่วนของผู้ถือหุ้น                              | 3,2    | 2,0    | 1,2    |
|                                          | 73,673 | 31,993 | 56,471 |
+------------------------------------------+--------+--------+--------+
| กระแสเงินสดได้มาจาก (ใช้ไปใน)               | (16    | 9      | 2      |
| กิจกรรมดำเนินงาน                           | 0,810) | 65,508 | 49,085 |
+------------------------------------------+--------+--------+--------+
| กระแสเงินสดได้มาจาก (ใช้ไปใน) กิจกรรมลงทุน    | (1,05  | (11    | (6     |
|                                          | 1,275) | 2,893) | 4,051) |
+------------------------------------------+--------+--------+--------+
| กระแสเงินสดได้มาจาก (ใช้ไปใน) กิจกรรมจัดหาเงิน | 1,3    | (74    | (15    |
|                                          | 84,479 | 2,895) | 3,093) |
+------------------------------------------+--------+--------+--------+

(4) อัตราส่วนการเงินที่สำคัญ

[TABLE]

2.12.2 คำอธิบายและการวิเคราะห์ของฝ่ายจัดการ

2.12.2.1 ผลการดำเนินงาน

ภาพรวมของผลการดำเนินงานที่ผ่านมา

  ผลการดำเนินงานของบริษัทฯ ในช่วงปี 2543-2545 บริษัทฯ
  มีรายได้จากการขายเฉลี่ยปีละประมาณ 1,984 ล้านบาท
  ส่วนใหญ่เป็นรายได้จากการส่งออกร้อยละ 95 ในจำนวนนี้เป็น BRAND NIKE
  คิดเป็นสัดส่วนร้อยละ 86 ส่วนที่เหลือเป็น BRAND ของ SCHOLL , CLARKS และ MARKS &
  SPENCER และมีรายได้จากการขายในประเทศประมาณร้อยละ 5

  บริษัทฯ มีรายได้จากการขายเพิ่มขึ้นร้อยละ 13.6 และ 22.9 ในปี 2543 และ 2544 ส่วนปี
  2545 มีรายได้จากการขาย 1,970 ล้านบาท คิดเป็นร้อยละ 27.7
  ของรายได้จากการขายของกลุ่มธุรกิจโดยลดลงจากปีก่อนหน้าร้อยละ 10.3 เนื่องจากราคาขาย
  F.O.B. เฉลี่ยต่อคู่ลดลง 1.29 US$ และค่าเงินบาทแข็งค่าขึ้นร้อยละ 3.0

  บริษัทฯ มีกำไรจากการดำเนินงานอย่างต่อเนื่องจำนวน 291 , 411 และ 333 ล้านบาท
  และมีกำไรสุทธิจำนวน 195 , 501 และ 143 ล้านบาท ในปี 2543 , 2544 และ 2545
  ตามลำดับ กำไรสุทธิของปี 2545 ลดลงจากปีก่อนหน้าร้อยละ 71.4 เนื่องจากปี 2544
  รับรู้กำไรจากเงินลงทุนในบริษัทย่อยและบริษัทร่วมตามวิธีส่วนได้เสียจำนวนรวม 303 ล้านบาท
  ขณะที่ปี 2545 รับรู้ผลขาดทุนจากเงินลงทุนดังกล่าวจำนวน 6 ล้านบาท

ปัจจัยสำคัญที่มีผลกระทบ มีดังนี้

1.  นโยบายส่งเสริมการลงทุนที่ให้ผู้ประกอบการได้รับสิทธิและประโยชน์ตาม
    พ.ร.บ.ส่งเสริมการลงทุน พ.ศ. 2520 ตามมาตรา 36(1) และ (2)
    ให้ได้รับการยกเว้นอากรนำเข้าสำหรับวัตถุดิบและวัสดุจำเป็นที่ใช้ในการผลิตเพื่อส่งออก
    มีส่วนสนับสนุนให้บริษัทฯและบริษัทย่อยลดภาระค่าใช้จ่ายเกี่ยวกับค่าธรรมเนียมค้ำประกันในการเดินพิธีการทางศุลกากร
    โดยสิทธิประโยชน์ดังกล่าวมีระยะเวลา 1 ปี

2.  ประเทศไทยมีทุนซ่อนเร้นในการประกอบธุรกิจ
    ที่เกิดจากระบบราชการไม่มีประสิทธิภาพเท่าที่ควร โดยเฉพาะเรื่องการนำเข้าและส่งออก
    การขอคืนภาษีตามมาตรา 19 ทวิ และภาษีมูลค่าเพิ่ม

3.  การขาดแคลนวัตถุดิบ ทั้งหนังแท้ หนังเทียม และผ้าสังเคราะห์ในประเทศ
    ต้องนำเข้าจากต่างประเทศและโครงสร้างภาษีของวัตถุดิบที่นำเข้า
    ยังมีอัตราสูงเมื่อเทียบกับคู่แข่ง

4.  ค่าแรงของประเทศไทย ยังมีอัตราสูงกว่าประเทศคู่แข่งมาก คือวันละ 162 บาท
    ขณะที่จีนวันละ 40 บาท และ อินโดนีเซียวันละ 80 บาท

5.  การได้รับการสนับสนุนจากรัฐบาลให้สามารถแข่งขันในตลาดโลกได้
    เพราะขณะนี้คู่แข่งที่สำคัญคือ อินเดีย และเวียดนาม
    ผลิตสินค้าและรองเท้าระดับล่างราคาต่ำเข้ามาแข่งขัน
    ดังนั้นไทยจะต้องพัฒนาสินค้าให้มีคุณภาพดีและผลักดันให้ไทยเป็นศูนย์กลางแฟชั่นรองเท้าในภูมิภาคเอเซียต่อไป

6.  สภาพคล่องที่ยังคงสูงในระบบภาคการเงิน ในช่วง 2-3 ปีที่ผ่านมา
    ส่งผลให้อัตราดอกเบี้ยเงินฝาก และเงินกู้ยืมของธนาคารพาณิชย์ปรับตัวลดลง
    โดยอัตราดอกเบี้ย MOR อยู่ในระดับ 7.00 % มีผลดีต่อผู้ประกอบการ
    ทำให้ต้นทุนการผลิตลดต่ำลง

7.  ในปี 2545 ค่าเงินบาทเคลื่อนไหวอยู่ระหว่าง 41.02 – 43.84 บาทต่อ ดอลล่าร์สหรัฐ
    โดยมีค่าเฉลี่ยทั้งปีอยู่ที่ 42.84 บาทต่อดอลล่าร์สหรัฐ แข็งค่าขึ้นร้อยละ 3.67
    เมื่อเทียบกับปีก่อน มีผลดีต่อผู้ประกอบการที่เป็นผู้นำเข้า
    ในทางตรงข้ามก็มีผลต่อผู้ประกอบการที่เป็นผู้ส่งออก ไม่ว่าในเรื่องของราคาขาย หรือ
    ค่าเงินบาทที่จะได้รับ

ข. ผลการดำเนินงานที่ผ่านมาของกลุ่มธุรกิจ

  ผลการดำเนินงานของบริษัทฯ และบริษัทย่อยในช่วงปี 2543-2545
  มีรายได้รวมเพิ่มขึ้นอย่างต่อเนื่องทุกปี รายได้ส่วนใหญ่มาจากการขายโดยเฉลี่ยคิดเป็นร้อยละ 95
  ของรายได้รวม โดยเป็นยอดขายต่างประเทศ และในประเทศในสัดส่วนร้อยละ 89 และ 11
  ตามลำดับ ในปี 2545 รายได้จากกลุ่มธุรกิจผลิตและส่งออกรองเท้ารวม 5,897 ล้านบาท
  คิดเป็นสัดส่วนร้อยละ 82.8 ของรายได้รวมของกลุ่มธุรกิจทั้งหมด
  ในขณะที่กลุ่มธุรกิจผลิตหน้าผ้า/พื้นรองเท้า และกลุ่มสนับสนุนการผลิต
  มีรายได้หลักจากการขายคิดเป็นร้อยละ 9.0 และ 8.2 ตามลำดับ

  ในปี 2545 บริษัทฯ และบริษัทย่อย มีรายได้จากการขายเพิ่มขึ้นจากปีก่อน 1,034 ล้านบาท
  หรือร้อยละ 17.0 ในจำนวนนี้เป็นรายได้จากการขายของบริษัทฯ ลดลงจากปีก่อน 10.0%
  เนื่องจากยอดขายในประเทศลดลง 48.4% และยอดขายต่างประเทศลดลง 7.8%
  ปริมาณส่งออกเพิ่มขึ้น 324,733 คู่ แต่เงินตราต่างประเทศที่ได้รับจากการส่งออกลดลง 2.31
  ล้านเหรียญสหรัฐ เนื่องจากราคา F.O.B. เฉลี่ยต่อคู่ลดลงจาก 11.07 US$ ในปีก่อนเหลือ
  9.77 US$ ในปีนี้ กอปรกับค่าเงินบาทแข็งค่าขึ้น 3.0 %
  ส่วนของบริษัทย่อยมียอดส่งออกเพิ่มขึ้นร้อยละ 4.8 และยอดขายในประเทศรวมเพิ่มขึ้น 1,022
  ล้านบาท เนื่องจากบริษัทฯ รับรู้การจัดทำงบการเงินรวมของหน่วยงานที่เพิ่มขึ้นอีก 11 แห่ง
  เมื่อเทียบกับปีก่อน ซึ่งส่วนใหญ่เป็นรายได้หลักจากการขายในประเทศ

  ต้นทุนขายเพิ่มขึ้นร้อยละ 22.8 ต้นทุนวัตถุดิบของบริษัทฯ ที่เพิ่มขึ้นร้อยละ 4.6 เนื่องจาก ORDER
  ที่ได้รับมีวัตถุดิบหลักเป็นหนังและหนังเทียมซึ่งมีราคาสูง ส่วนบริษัทย่อยเพิ่มขึ้น 29.6
  เนื่องจากต้นทุนการผลิตของหน่วยงานที่เพิ่มขึ้น ในขณะที่บริษัทย่อยบางแห่งมีการผลิตที่เพิ่มขึ้น
  ทำให้ ค่าแรง ค่าจ้างผลิต และค่าสาธารณูปโภคเพิ่มขึ้น

  ค่าใช้จ่ายในการขายและบริหารรวมเพิ่มขึ้นร้อยละ 63.0 ส่วนใหญ่เป็นของบริษัทย่อยที่เพิ่มขึ้น
  เนื่องจากมีการรับรู้งบการเงินรวมของหน่วยงานที่เพิ่มขึ้น

  รายได้อื่นเพิ่มขึ้น 57 ล้านบาท เนื่องจากมีกำไรจากการขายเงินลงทุนเพิ่มขึ้น 80 ล้านบาท
  ดอกเบี้ยรับลดลง 20 ล้านบาท ค่าใช้จ่ายอื่นเพิ่มขึ้น 180 ล้านบาท ในจำนวนนี้บริษัทย่อย 2 แห่ง
  ได้ตั้งสำรองค่าเผื่อสินค้าและวัตถุดิบเสื่อมคุณภาพจำนวน 94 ล้านบาท และบริษัทย่อย 4 แห่ง
  ได้ตั้งผลขาดทุนจากการด้อยค่าของเงินลงทุนรวม 55 ล้านบาท และอีก 1
  แห่งได้ตั้งค่าเผื่อการด้อยค่าของเครื่องจักรและแม่พิมพ์รวม 19 ล้านบาท

  ดอกเบี้ยจ่ายลดลง 18 ล้านบาท หรือร้อยละ 15.6 เฉพาะของบริษัทฯ ลดลง 22 ล้านบาท
  ในขณะที่บริษัทย่อยเพิ่มขึ้น 4 ล้านบาท เนื่องจากบริษัทฯ และบริษัทย่อยมีสภาพคล่องทางการเงิน
  และมีการบริหารโดยใช้แหล่งเงินทุนจากสถาบันการเงินอย่างมีประสิทธิภาพ

  งบการเงินรวมมีกำไรจากการดำเนินงาน 404 ล้านบาท ลดลงจากปีก่อน ร้อยละ 54.8
  กำไรสุทธิในปีนี้ 143 ล้านบาท คิดเป็นกำไรสุทธิต่อหุ้น 0.50 บาท

2.  ฐานะการเงิน

(1) สินทรัพย์

  สินทรัพย์รวมของบริษัทฯ และบริษัทย่อย เพิ่มขึ้นจากปี 2544 จำนวน 1,592 ล้านบาท
  ส่วนใหญ่เป็นการเพิ่มขึ้นของสินทรัพย์หมุนเวียนจำนวน 1,536 ล้านบาท
  ในจำนวนนี้เป็นเงินรับจากการขายตั๋วเงินของบริษัทที่ส่งออกจำนวน 172 ล้านบาท
  และเงินให้กู้ยืมแก่บริษัทที่เกี่ยวข้องกันแห่งหนึ่งของบริษัทฯ และบริษัทย่อยหลายแห่งรวม 866
  ล้านบาท ซึ่งทำธุรกิจบริการและการลงทุนของกลุ่ม
  เงินลงทุนระยะยาวในกิจการที่เกี่ยวข้องกันเพิ่มขึ้น 217 ล้านบาท เป็นเงินลงทุนของบริษัทย่อย 3
  แห่งรวม 179 ล้านบาท และเฉพาะของบริษัทฯ จำนวน 72 ล้านบาท ซึ่งบริษัทฯ
  ถือหุ้นในบริษัทดังกล่าวที่ผลิตรองเท้าในสัดส่วนร้อยละ 19 ที่ดิน อาคารและอุปกรณ์สุทธิเพิ่มขึ้น
  305 ล้านบาท เนื่องจากบริษัทฯ มีการปรับโครงสร้างการถือหุ้นในบริษัทที่มีส่วนส่งเสริมธุรกิจ
  รับรู้งบการเงินเพิ่มหน่วยงานขึ้นอีก 11 แห่ง ในขณะเดียวกันบริษัทฯ
  ได้รับโอนทรัพย์สินจากการรับชำระหนี้จากบริษัทที่เกี่ยวข้องกัน 2 แห่ง จำนวน 128 ล้านบาท
  โดยเป็นที่ดิน ตามราคาประเมินของบริษัท BCA ประเมินราคา จำกัด จำนวน 120 ล้านบาท
  ส่วนที่เหลือเป็นเครื่องจักรและอุปกรณ์โรงงาน มูลค่าตามบัญชีและมีหนี้สงสัยจะสูญจำนวน 2
  ล้านบาท

(2) คุณภาพของสินทรัพย์

ก. สินทรัพย์

  ณ วันสิ้นปี 2545 บริษัทฯ และบริษัทย่อย
  มีการตั้งค่าเผื่อการปรับมูลค่าเงินลงทุนระยะยาวในหลักทรัพย์เผื่อขายที่ยังไม่เกิดขึ้นจากการปรับมูลค่ายุติธรรมหลักทรัพย์แล้ว
  จำนวน 639 ล้านบาท ส่วนเงินทุนทั่วไปซึ่งเป็นเงินลงทุนหุ้นทุนบริษัทที่เกี่ยวข้อง
  มีการตั้งค่าเผื่อการด้อยค่าของเงินลงทุนแล้ว จำนวน 127 ล้านบาท
  ต่อเมื่อมีข้อบ่งชี้ถึงการด้อยค่าอย่างชัดเจน ส่วนที่ดิน เครื่องจักรและอุปกรณ์ บริษัทฯ
  จะตั้งผลขาดทุนจากการด้อยค่าของสินทรัพย์ ต่อเมื่อราคายุติธรรมของที่ดินต่ำกว่ามูลค่าทางบัญชี
  ส่วนเครื่องจักรและอุปกรณ์
  ต่อเมื่อทรัพย์สินดังกล่าวไม่ได้ก่อให้เกิดประโยชน์ในเชิงเศรษฐกิจอีกต่อไป ซึ่งในปี 2545
  บริษัทย่อยมีผลขาดทุนจากค่าเผื่อสินค้าเสื่อมคุณภาพ การด้อยค่าของเครื่องจักรและอุปกรณ์
  และการด้อยค่าของเงินลงทุนของบริษัทร่วมแห่งหนึ่ง จำนวน 94 , 19 และ 55
  ล้านบาทตามลำดับ

ลูกหนี้

  บริษัทฯ และบริษัทย่อยส่วนใหญ่มีลูกหนี้การค้าจากการส่งออก ซึ่งมีลูกหนี้น้อยราย
  การติดตามการเรียกเก็บเงินจากลูกหนี้การค้า
  เป็นไปตามเงื่อนไขทางการค้าปกติอย่างสม่ำเสมอและไม่มีปัญหาในการชำระหนี้ เนื่องจากมี L/C
  เป็นเอกสารทางการค้าระหว่างกัน

เงินให้กู้ยืม

  ณ วันสิ้นปี 2545 บริษัทฯ มีเงินให้กู้ยืมระยะสั้นและระยะยาวแก่บริษัทที่เกี่ยวข้องกันรวมจำนวน
  255 ล้านบาท ได้รับชำระดอกเบี้ยทุกเดือน ปัจจุบันไม่มีดอกเบี้ยค้างชำระ

(3) สภาพคล่อง

กระแสเงินสด ณ วันสิ้นปี 2545

  กระแสเงินสดจากกิจกรรมดำเนินงาน

  บริษัทฯ ได้เงินสดจากกิจกรรมดำเนินงาน 229 ล้านบาท ลดลงจากปีก่อน 160 ล้านบาท
  เนื่องจากบริษัทฯ มีกำไรสุทธิในปีนี้ 143 ล้านบาท เมื่อเทียบกับปีก่อนมีกำไรสุทธิ 501 ล้านบาท
  ในจำนวนนี้มีกำไรจากการขายเงินลงทุน 27 ล้านบาท
  และมีส่วนแบ่งขาดทุนจากเงินลงทุนในบริษัทย่อยและบริษัทร่วมตามวิธีส่วนได้เสีย 6 ล้านบาท
  ในขณะที่ปีก่อนมีส่วนแบ่งกำไร 303 ล้านบาท

  กระแสเงินสดจากกิจกรรมลงทุน

  บริษัทฯ ได้ใช้เงินสดไปในกิจกรรมการลงทุน 1,018 ล้านบาท
  ในจำนวนนี้เป็นเงินรับชำระคืนหนี้เงินกู้ยืมระยะสั้นจากบริษัทย่อย 3 แห่ง จำนวน 103 ล้านบาท
  และเงินให้กู้ยืมระยะสั้นและระยะยาวแก่กิจการที่เกี่ยวข้องกัน 4 แห่ง และ 2 แห่ง จำนวน 51
  และ 25 ล้านบาทตามลำดับ
  มีการซื้อหลักทรัพย์หุ้นทุนเพื่อการเปลี่ยนแปลงโครงสร้างองค์กรและการถือหุ้นของบริษัทฯ
  ในบริษัทย่อยและบริษัทที่เกี่ยวข้องกัน 365 ล้านบาท และการเพิ่มทุนอีกจำนวน 616 ล้านบาท
  ให้แก่บริษัทย่อย 7 แห่ง ที่มีส่วนสำคัญในการผลิตหน้าผ้า / พื้นรองเท้า
  และสนับสนุนการผลิตให้แก่บริษัทฯ

กระแสเงินสดจากกิจกรรมจัดหาเงิน 

บริษัทฯ ได้เงินสดจากกิจกรรมจัดหาเงิน 878 ล้านบาท เนื่องจากในปี 2545 บริษัทฯ ได้รับการอนุมัติจากที่ประชุมวิสามัญผู้ถือหุ้นให้จัดสรรหุ้นสามัญเพิ่มทุน 1,000 ล้านบาท และบริษัทฯ ได้รับอนุมัติจากที่ประชุมสามัญผู้ถือหุ้นให้จ่ายเงินปันผลหุ้นละ 0.75 บาท จำนวน 240 ล้านหุ้น รวม 180 ล้านบาท จากผลการดำเนินงานของปี 2544 อีกทั้งได้รับเงินปันผลจากบริษัทย่อย 4 แห่ง จำวน 194 ล้านบาท

ข. อัตราส่วนทางการเงิน

สภาพคล่องทางการเงิน (LIQUIDITY)

  บริษัทฯ มีอัตราส่วนสภาพคล่องอยู่ที่ 1.1 เท่า ลดลงจากปีก่อนเล็กน้อย
  เนื่องจากมีหนี้สินในส่วนของหุ้นกู้ไม่ด้อยสิทธิที่ถึงกำหนดชำระภายในหนึ่งปี เพิ่มขึ้น 250 ล้านบาท
  ระยะเวลาเก็บเงินจากลูกหนี้เฉลี่ยเร็วขึ้นจาก 18 วันในปีก่อนเป็น 16 วันในปีนี้
  ในขณะที่ระยะเวลาขายสินค้าเฉลี่ยอยู่ที่ 14 วัน

ความสามารถในการทำกำไร (PROFITABILITY)

  บริษัทฯ มีรายได้จากการขายลดลงจากปีก่อนร้อยละ 10.0 แต่ปริมาณการส่งออกเพิ่มขึ้นร้อยละ
  7.7 เนื่องจากราคา F.O.B. เฉลี่ยต่อคู่ลดลง 1.29 US$ เงินบาทแข็งค่าขึ้นร้อยละ 3.0
  ขณะที่ต้นทุนขายสูงขึ้นจากร้อยละ 83 ในปี 2544 เป็นร้อยละ 91 ในปี 2545 ส่งผลให้บริษัทฯ
  มีอัตรากำไรขั้นต้นลดลงจาก 17.4% เป็น 8.8% และอัตรากำไรสุทธิลดลงจาก 21.2% เป็น
  6.3% เนื่องจากรับรู้ผลขาดทุนจากเงินลงทุนตามวิธีส่วนได้เสีย 6 ล้านบาท ในขณะที่ปีก่อนมีกำไร
  303 ล้านบาท แต่บริษัทฯ ก็สามารถบริหารงานการเงินทำให้ดอกเบี้ยจ่ายลดลงจากปีก่อนร้อยละ
  30.3 ทำให้บริษัทฯ มีอัตราผลตอบแทนผู้ถือหุ้น (ROE) ลดลงจาก 28.6% เป็น 5.5%

ประสิทธิภาพในการดำเนินงาน (EFFICIENCY)

  บริษัทฯ มีผลตอบแทนจากสินทรัพย์ (ROA) โดยลดลงจาก 16.2% เป็น 4.0%
  เนื่องจากกำไรสุทธิลดลงร้อยละ 71.4 ในขณะที่อัตราการหมุนของสินทรัพย์รวมอยู่ที่ 0.6 เท่า
  ใกล้เคียงกับปีก่อน

วิเคราะห์นโยบายทางการเงิน (FINANCIAL)

  บริษัทฯ มีสัดส่วนหนี้สินต่อส่วนของผู้ถือหุ้นลดลงจาก 0.5 เท่า เป็น 0.3 เท่า
  และมีความสามารถในการชำระดอกเบี้ยเพิ่มจาก 7.9 เท่าเป็น 8.3 เท่า เนื่องจากบริษัทฯ
  มีสภาพคล่องทางการเงินและมีการบริหารการจัดการทางการเงินอย่างมีประสิทธิภาพ D/E
  RATIO รวมของบริษัทฯ และบริษัทย่อยอยู่ที่ 0.8 เท่า

ค. แหล่งที่มาของเงินทุน

  โครงสร้างเงินทุน ของบริษัทฯ และบริษัทย่อย ณ วันสิ้นปี 2545
  มีวงเงินสินเชื่อจากธนาคารในประเทศรวม 4,315 ล้านบาท ยอดใช้ไป 1,451 ล้านบาท
  คิดเป็นร้อยละ 34 ลดลงจากปีก่อนที่มียอดใช้ไป 37% สัดส่วนของแหล่งที่มาของเงินทุนประมาณ
  55% เป็นวงเงิน TRADE FINANCE ซึ่งใช้ไปประมาณ 14% เมื่อเทียบกับวงเงินทั้งหมด
  มีวงเงินหมุนเวียนประมาณ 23% ซึ่งใช้ไปประมาณ 7% และ บริษัทฯ มีหุ้นกู้ 500
  ล้านบาทที่จะครบกำหนดไถ่ถอนภายในปี 2547
  โดยทยอยชำระคืนเงินต้นงวดแรกในเดือนกุมภาพันธ์ 2546 งวดละ 62.5 ล้านบาท เป็นต้นไป

  การเปลี่ยนแปลงส่วนของผู้ถือหุ้น ของบริษัทฯ เพิ่มขึ้นจากปีก่อนจาก 2,153 ล้านบาท เป็น
  3,010 ล้านบาท เนื่องจากบริษัทฯ ยังมีผลประกอบการที่ดี โดยมีกำไรสุทธิ 143 ล้านบาท
  ในปีที่ผ่านมามีการเพิ่มทุน 2 ครั้งรวม 1,000 ล้านบาท มีกำไรสะสมในส่วนที่ยังไม่จัดสรร 538
  ล้านบาท ลดลงจากปีก่อนเล็กน้อย
  และมีผลขาดทุนที่ยังไม่เกิดขึ้นจากการเปลี่ยนแปลงมูลค่ายุติธรรมของเงินลงทุนในหลักทรัพย์เผื่อขายเพิ่มขึ้นจาก
  560 ล้านบาท เป็น 639 ล้านบาท

  หนี้เงินกู้ต่างประเทศ ณ วันสิ้นปี 2545
  บริษัทฯและบริษัทย่อยไม่มีหนี้เงินกู้ต่างประเทศมีภาระผูกพันต่อสัญญาซื้อเงินตราต่างประเทศล่วงหน้าของบริษัทย่อย
  3 แห่ง จำนวนที่ซื้อ 981,703 US$ อัตราแลกเปลี่ยนเฉลี่ย 43.15-43.77 บาท/US$

2.  ปัจจัยที่อาจจะมีผลต่อการดำเนินงาน

  หนี้สินที่อาจจะเกิดขึ้น บริษัทฯ
  ไม่ได้ตั้งสำรองค่าเผื่อหนี้สินที่อาจจะเกิดขึ้นจากการถูกฟ้องร้องในฐานะผู้ค้ำประกันร่วมแก่บริษัทที่เกี่ยวข้องกัน
  2 แห่ง รวม 768 ล้านบาท มูลหนี้ จำนวน 399 ล้านบาท ที่บริษัทที่เกี่ยวข้องกันแห่งหนึ่ง
  ยกประเด็นต่อสู้กับธนาคารเจ้าหนี้ในเรื่องอัตราแลกเปลี่ยนที่ขอ CONVERT หนี้เงินเหรียญสหรัฐ ณ
  วันทำหนังสือแจ้งธนาคารแต่ธนาคารโจทก์ละเลยไม่ดำเนินการ CONVERT
  มาดำเนินการในภายหลัง ซึ่งอัตราแลกเปลี่ยนสูงขึ้น
  ทำให้บริษัทลูกหนี้เสียหายทางบริษัทสามารถต่อสู้คดีเพื่อลดยอดหนี้ได้
  อีกทั้งยังดำเนินธุรกิจและมีทรัพย์สินที่มีมูลค่าที่สามารถนำมาชดใช้ผลเสียหายที่อาจเกิดขึ้นได้
  ปัจจุบันธนาคารโจทก์ได้โอนหนี้ให้กับ บรรษัทบริหารสินทรัพย์ไทย (บสท)
  โดยเข้าสวมสิทธิเป็นโจทก์ในคดีแพ่งแทน คดีอยู่ระหว่างการพิจารณาของศาล

  ส่วนมูลหนี้ที่เหลือที่เป็นของบริษัทที่เกี่ยวข้องกันอีกแห่งหนึ่ง ธนาคารโจทก์ได้โอนหนี้บางส่วนให้แก่
  บรรษัทบริหารสินทรัพย์ไทย (บสท) แล้ว โดยมอบสิทธิเป็นโจทก์แทน
  บริษัทดังกล่าวได้เจรจาประนีประนอมและปรับโครงสร้างหนี้กับ บรรษัทบริหารสินทรัพย์ไทย
  (บสท) และธนาคารโจทก์แล้ว โดยบริษัทลูกหนี้มีทรัพย์สินจำนวนมาก
  ซึ่งสามารถชำระหนี้ให้กับธนาคารโจทก์ได้ตามแผนปรับปรุงโครงสร้างหนี้ได้
  โดยไม่เป็นภาระแก่บริษัทฯ

  2.12.2.4 งบกำไรขาดทุนเปรียบเทียบ

  ในช่วงไตรมาสที่ 3 ของปี 2545 บริษัทฯ ได้ปรับโครงสร้างการถือหุ้นของกลุ่มบริษัทฯ
  ทำให้โครงสร้างการถือหุ้นของกลุ่มบริษัทฯ ในปัจจุบันสะท้อนถึงอำนาจการควบคุม
  สัดส่วนการถือหุ้นและรับรู้สถานะที่แท้จริงของบริษัทในกลุ่มบริษัทฯอย่างชัดเจนในงบการเงินของบริษัทฯ
  และงบการเงินรวม ตามมาตรฐานการบัญชีฉบับที่ 44 เรื่อง
  งบการเงินรวมและการบัญชีสำหรับเงินลงทุนในบริษัทย่อย
  ตามช่วงเวลาที่ปรับโครงสร้างการถือหุ้น โดยพิจารณาถึงเนื้อหามากกว่ารูปแบบเช่นกัน
  โดยบริษัทฯ ได้จัดทำงบกำไรขาดทุนรวม (ฉบับบริหาร) ขึ้นอีกชุดหนึ่งเสมือนว่าบริษัทฯ
  ได้ปรับโครงสร้างการถือหุ้นดังกล่าวตั้งแต่ต้นปี
  เพื่อเปรียบเทียบกับงบกำไรขาดทุนประจำปีที่ผ่านการตรวจสอบจากผู้สอบบัญชี
  เพื่อให้ผู้ลงทุนได้เข้าใจ และสามารถคาดการณ์เกี่ยวกับผลการดำเนินงานของกลุ่มบริษัทฯ
  ภายหลังการปรับโครงสร้างได้ดียิ่งขึ้น ดังตัวเลขที่ได้แสดงในหน้าถัดไป

  งบกำไรขาดทุนฉบับเสมือนว่าบริษัทฯ ได้ปรับโครงสร้างการถือหุ้นดังกล่าว ตั้งแต่ต้นปี 2545
  มีผลกำไรสุทธิสำหรับปี 2545 เพิ่มขึ้น จาก 143 ล้านบาท เป็น 193 ล้านบาท
  หรือเพิ่มขึ้นร้อยละ 35 เนื่องจาก ในช่วง 7 เดือนแรก (ก่อนปรับโครงสร้างการถือหุ้น)
  บริษัทย่อยที่เกี่ยวข้องมีกำไรสุทธิในช่วงเวลาดังกล่าว ประมาณ 84 ล้านบาท
  งบการเงินเฉพาะของบริษัทฯ
  มีส่วนแบ่งกำไรจากเงินลงทุนในบริษัทย่อยตามวิธีส่วนได้เสียเพิ่มขึ้นประมาณ 50 ล้านบาท และ
  รับรู้ผลการดำเนินงานของบริษัทย่อย 12 แห่งเพิ่มขึ้น
  โดยมีรายได้จากการขายของบริษัทย่อยที่ผลิตรองเท้าเพื่อการส่งออกและบริษัทย่อยที่ขายรองเท้าและอุปกรณ์กีฬาในประเทศรวม
  เพิ่มขึ้นร้อยละ 9.5 ในขณะที่ต้นทุนขายเพิ่มขึ้นในสัดส่วนที่น้อยกว่าคือ ร้อยละ 8.4
  มีค่าใช้จ่ายในการขายและบริหารและดอกเบี้ยจ่าย เพิ่มขึ้น 72 และ 19 ล้านบาท ตามลำดับ
  มีรายได้อื่นเพิ่มขึ้นร้อยละ 5.4 ในจำนวนนี้เป็นกำไรจากอัตราแลกเปลี่ยน การขายเงินลงทุน
  และรายได้จากการขายวัตถุดิบและผลิตภัณฑ์พลอยได้ จำนวน 4 , 6 และ 6 ล้านบาท ตามลำดับ

  บริษัท แพนเอเซียฟุตแวร์ จำกัด (มหาชน) และบริษัทย่อย

  งบกำไรขาดทุนเปรียบเทียบ

  สำหรับปีสิ้นสุดวันที่ 31 ธันวาคม 2545

  (หน่วย : บาท)

  ----------------------------------- ---------------------------- --------- -- ------------- ----------------- --------------- ------------ ----------------- ---------------
                                                                                งบการเงินรวม                                                                    

                                                                                ฉบับบริหาร                                        ฉบับผู้สอบบัญชี                     

  รายได้จากการขาย                                                                              7,802,356,176                                  7,125,294,149     

  ต้นทุนขาย                                                                                     (6,717,905,021)                                (6,196,461,340)   

  กำไรขั้นต้น                                                                                    1,084,451,155                                  928,832,809       

  ค่าใช้จ่ายในการขายและบริหาร                                                                     (722,493,709)                                  (650,757,039)     

  กำไรจากการขาย                                                                               361,957,446                                    278,075,770       

  รายได้อื่น                                                                                                                                                      

                                      ดอกเบี้ยรับ                                                                  45,260,185                                     44,663,784

                                      ค่าเช่ารับ                                                                   6,238,313                                      6,032,153

                                      ค่าบริการรับ                                                                 26,168,649                                     26,168,649

                                      ค่าการจัดการทางธุรกิจ                                                         68,770,000                                     68,770,000

                                      กำไร (ขาดทุน) จากอัตราแลกเปลี่ยน                                              15,832,182                                     12,209,570

                                      กำไร (ขาดทุน)                                                              86,228,169                                     79,951,103
                                      จากการขายเงินลงทุน                                                                                                         

                                      รับจ้างผลิต                                                                  21,173,957                                     21,173,957

                                      อื่นๆ                                                                       59,366,113                                     53,079,897

  รวมรายได้อื่น                                                                                                    329,037,568                                    312,049,113

  ค่าใช้จ่ายอื่น                                                                                                                                                    

                                      ขาดทุนจากการด้อยค่าของเงินลงทุน                                                (54,770,397)                                   (54,770,397)

                                      ขาดทุนจากการด้อยค่าของทรัพย์สิน                                                 (19,186,171)                                   (19,186,171)

                                      ขาดทุนจากค่าเผื่อสินค้าเสื่อมคุณภาพ                                                (93,962,336)                                   (93,962,336)

                                      หนี้สงสัยจะสูญ                                                                (2,344,512)                                    (2,344,512)

                                      อื่นๆ                                                                       (15,634,590)                                   (15,636,422)

  รวมค่าใช้จ่ายอื่น                                                                                                  (185,898,006)                                  (185,899,838)

  กำไรจากการดำเนินงาน                                                                                            505,097,008                                    404,225,045

  ส่วนแบ่งกำไร (ขาดทุน)                                                                                                                                           
  จากเงินลงทุนในบริษัทย่อย                                                                                                                                          

                                      ตามวิธีส่วนได้เสีย                                                             -                                              -

  ส่วนแบ่งกำไร (ขาดทุน)                                                                                                                                           
  จากเงินลงทุนในบริษัทร่วม                                                                                                                                          

                                      ตามวิธีส่วนได้เสีย                                                             (36,463,594)                                   (38,666,727)

  กำไรก่อนดอกเบี้ยจ่ายและภาษีเงินได้นิติบุคคล                                                                             468,633,414                                    365,558,318

  ดอกเบี้ยจ่าย                                                                                                     (116,426,232)                                  (97,335,973)

  ภาษีเงินได้นิติบุคคล                                                                                                (183,295,340)                                  (183,295,340)

  กำไรหลังหักภาษีเงินได้นิติบุคคล                                                                                       168,911,842                                    84,297,005

  ขาดทุน (กำไร)                                                                                                  24,158,578                                     58,194,751
  สุทธิส่วนที่เป็นของผู้ถือหุ้นส่วนน้อย                                                                                                                                     

  กำไรสุทธิสำหรับปี                                                                                                 193,070,420                                    143,121,756

  กำไรต่อหุ้นขั้นพื้นฐาน :                                                                                                                                            

                                      กำไรสุทธิ                                                                   0.67            0.50                           
  ----------------------------------- ---------------------------- --------- -- ------------- ----------------- --------------- ------------ ----------------- ---------------